Diari Oficial de la Generalitat Valenciana


Sumari del DOGV 4354, del 10-10-2002 (2002/10386)

Informació pública de l'alternativa tècnica de programa d'actuació integrada per al desenvolupament urbanístic de les zones nord i oest del nucli urbà de Benissa.
------------------------------------------------------------------------------------------------------------------------------------------------------------------

### Dades del document

Número de DOGV
:   4354

Data del DOGV
:   10-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10999


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament urbanístic de les zones nord i oest del nucli urbà de Benissa. [2002/Q10866]
  
Esta Alcaldia Presidència, per la Resolució de data 20 de setembre de 2002, ha resolt:
  
Primer
  
Sotmetre al tràmit d'informació pública l'alternativa tècnica del programa d'actuació integrada per al desenvolupament urbanístic de les zones nord i oest del nucli urbà de Benissa, que està composta per la següent documentació:
  
- Homologació parcial zona nord i oest del nucli urbà de Benissa.
  
- Pla parcial del sector de sòl urbanitzable denominat Orxelles-1.
  
- Pla parcial del sector de sòl urbanitzable denominat Pla dels Molins.
  
- Estudi de detall del sector de sòl urbanitzable detallat denominat Costeral del Pobil.
  
- Estudi de detall de la unitat d'execució de sòl urbà denominat La Costa-1.
  
- Avantprojecte d'urbanització de la zona nord i oest del nucli urbà de Benissa.
  
Pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, amb la remissió prèvia dels avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'este termini qualssevol altres formes de publicitat que s'hi pogueren donar.
  
Segon
  
La present informació pública té caràcter de simultani concurs públic per a la selecció de l'urbanitzador, i s'hi poden presentar alternatives tècniques i al·legacions durant el termini indicat.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Estos terminis es prorrogaran per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presta caució per a això. Esta pròrroga s'anunciarà al tauler d'edictes de l'ajuntament i es comunicarà als qui pel fet de desconéixer-la hagen presentat pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les. Si este dia fóra dissabte es posposarà al dilluns següent.
  
Sisé
  
L'expedient estarà de manifest i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Seté
  
Notificar el present acord als regidors de la corporació municipal, de conformitat i als efectes establits en l'article 46.3 de la Llei Reguladora de l'Activitat Urbanística.
  
Huité
  
Remetre un avís amb el contingut de l'edicte al domicili fiscal dels qui consten al Cadastre com a titulars de drets afectats per l'actuació proposada.
  
Nové
  
L'adjudicació del programa que es realitze s'efectuarà amb els condicionants o modificacions que, si s'escau, acorde l'Ajuntament de Benissa.
  
Cosa que es publica en compliment del que es disposa en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.